Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ - Ανανέωση των μελών της επιτροπής του Ευρωπαϊκού Κοινωνικού Ταμείου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στο άρθρο 47 του κανονισμού (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία, προβλέπεται ότι κατά την εφαρμογή του εν λόγω κανονισμού, η Ευρωπαϊκή Επιτροπή επικουρείται από τέσσερις επιτροπές, εκ των οποίων: β) η επιτροπή του άρθρου 147 της Συνθήκης.

2. Οι διατάξεις που συνδέονται με την οργάνωση και τα καθήκοντα της εν λόγω επιτροπής καθορίζονται στους εκτελεστικούς κανονισμούς, κυρίως δε στο άρθρο 49 του κανονισμού (ΕΚ) αριθ. 1260/99 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία.

3. Στο εν λόγω άρθρο προβλέπεται ότι η επιτροπή απαρτίζεται από δύο αντιπροσώπους της κυβέρνησης, δύο αντιπροσώπους των συνδικαλιστικών οργανώσεων των εργαζομένων και δύο αντιπροσώπους των οργανώσεων εργοδοτών για κάθε κράτος μέλος. Ακόμα, ορίζεται ένας αναπληρωτής για κάθε κατηγορία αντιπροσώπων και για κάθε κράτος μέλος. Τα μέλη και οι αναπληρωτές διορίζονται για μία τριετία από το Συμβούλιο, ύστερα από πρόταση της Επιτροπής.

4. Στις 8 Οκτωβρίου 2001, το Συμβούλιο εξέδωσε απόφαση για τον διορισμό των μελών και των αναπληρωματικών μελών της επιτροπής του Ευρωπαϊκού Κοινωνικού Ταμείου, ύστερα από σχετική πρόταση της Ευρωπαϊκής Επιτροπής για την περίοδο από 23 Οκτωβρίου 2001 έως 22 Οκτωβρίου 2004.

Στη διάρκεια αυτής της περιόδου, το Συμβούλιο εξέδωσε επιπλέον αποφάσεις, βάσει πρότασης της Επιτροπής, για την αντικατάσταση μελών και αναπληρωματικών μελών της επιτροπής. Η θητεία αυτών των αντικαταστατών λήγει και αυτή στις 22 Οκτωβρίου 2004.

5. Στο άρθρο 52 παράγραφος 3 της πράξης περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση, προβλέπεται ότι ύστερα από την προσχώρηση των νέων κρατών μελών, ο κατάλογος των μελών των επιτροπών που παρατίθενται στο παράρτημα XVIII ανανεώνεται εξ ολοκλήρου. Η επιτροπή του Ευρωπαϊκού Κοινωνικού Ταμείου είναι μία από τις επιτροπές που παρατίθενται στο εν λόγω παράρτημα XVIII.

6. Επομένως, αφού ζήτησε τη γνώμη των κρατών μελών, η Ευρωπαϊκή Επιτροπή υποβάλλει στο Συμβούλιο την παρούσα πρόταση απόφασης του Συμβουλίου για τον διορισμό των μελών και των αναπληρωματικών μελών της επιτροπής του Ευρωπαϊκού Κοινωνικού Ταμείου για την περίοδο από 1ης Μαΐου 2004 έως 30 Απριλίου 2007.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ - Ανανέωση των μελών της επιτροπής του Ευρωπαϊκού Κοινωνικού Ταμείου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 147,

την πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση [1], και ιδίως το άρθρο 52 παράγραφος 3 και το παράρτημα XVIII,

[1] ΕΕ L 236 της 23.9.2003, σ. 17

τον κανονισμό (ΕΚ) αριθ. 1260/1999 περί γενικών διατάξεων για τα διαρθρωτικά ταμεία [2] και ιδίως το άρθρο 49 παράγραφος 1 τρίτο εδάφιο,

[2] ΕΕ L 161 της 26.6.1999, σ. 1. Κανονισμός όπως τροποποιήθηκε την τελευταία φορά από την πράξη προσχώρησης.

την πρόταση της Επιτροπής,

Εκτιμώντας τα ακόλουθα:

(1) Σύμφωνα με την απόφαση του Συμβουλίου, της 8ης Οκτωβρίου 2001, για τον διορισμό των μελών της επιτροπής που προβλέπεται στο άρθρο 147 της συνθήκης ΕΚ [3], η θητεία των εν λόγω μελών λήγει στις 22 Οκτωβρίου 2004.

[3] ΕΕ C 292 της 18.10.2001, σ. 1.

(2) Στην πράξη προσχώρησης προβλέπεται ότι τα μέλη της επιτροπής του Ευρωπαϊκού Κοινωνικού Ταμείου ανανεώνονται εξ ολοκλήρου ύστερα από την προσχώρηση των νέων κρατών μελών.

(3) Επομένως, τα τακτικά και τα αναπληρωματικά μέλη της επιτροπής που αναφέρεται στο άρθρο 147 της Συνθήκης πρέπει να διοριστούν για τριετία,

ΑΠΟΦΑΣΙΖΕΙ:

Άρθρο 1

Τα άτομα που απαριθμούνται στο παράρτημα διορίζονται μέλη και αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο από 1ης Μαΐου 2004 έως 30 Απριλίου 2007.

Άρθρο 2

Η παρούσα απόφαση δημοσιεύεται για ενημερωτικούς σκοπούς στην Επίσημη Εφημερίδα της Ευρωπαϊκής Ένωσης.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>